১৩১ রানে চার উইকেট, বশিরের স্পিনে চাপে ভারত

রাঁচি: চাপে ভারত। দ্বিতীয় দিনের চা বিরতির সময় ১৩১ রানে চার উইকেট চলে গিয়েছে। প্যাভিলিয়নে ফেরত গিয়েছেন রোহিত শর্মা (Rohit Sharma), শুভমান গিল, রজত পতিদার এবং রবীন্দ্র জাদেজা (Ravindra Jadeja)। শুরুতেই ভারত অধিনায়ককে তুলে নেন জেমস অ্যান্ডারসন (James Anderson)। যশ্বসী জয়সওয়াল (Yashasvi Jaiswal) এবং গিল ইনিংস টানতে থাকেন। এই দুজনের জুটির সময় বেকায়দায় পড়েছিল ইংল্যান্ড, রান উঠছিল প্রায় ওয়ান ডে ক্রিকেটের ঢঙে। কিন্তু গিল আউট হতেই ছবি পাল্টে যায়।

আরও পড়ুন: প্রতিপক্ষ ওড়িশা, আজ জিতলেই শীর্ষে মোহনবাগান

ছবি পাল্টানোর প্রধান কান্ডারি ইংল্যান্ডের পাক বংশোদ্ভূত অফ স্পিনার শোয়েব বশির (Shoaib Bashir)। তিন উইকেট নিয়েছেন তিনি। গিলের পরে রজত পাটিদারকেও এলবিডব্লিউ করেন তিনি। খুব খারাপ শট খেলে সাজঘরে ফেরেন জাদেজা। চা বিরতির ঘণ্টাখানেক আগে থেকে রাঁচির উইকেট ভেল্কি দেখানো শুরু করে। কোন বল নিচু হয়ে যাচ্ছে আবার কোনওটা লাফাচ্ছে, ঘুরছে। ইংল্যান্ডের ৩৫৩ রান বহু দূরের লক্ষ্য বলে মনে হচ্ছে।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব-৯)

তবে একজনকে দেখে মনে হচ্ছে পাটা পিচে ব্যাট করছেন, তিনি জয়সওয়াল। ৯৬ বলে ৫৪ করে অপরাজিত আছেন তিনি। তাঁকে সঙ্গ দিচ্ছেন সদ্য নামা সরফরাজ খান (Sarfaraz Khan)। এই দু’জনের জুটি রাজকোটে কামাল করেছিল। ভারতীয় টিম ম্যানেজমেন্ট আবারও তাঁদের মুখাপেক্ষী। এই জুটি দ্রুত ভাঙলে ভারত কিন্তু ম্যাচে অনেকটাই পিছিয়ে পড়বে।